CELEX: 32007R0242
Language: hr
Date: 2007-03-06
Title: Uredba Komisije (EZ) br. 242/2007 od 6. ožujka 2007. o odobrenju endo-1,4-beta ksilanaze EC 3.2.1.8 (Belfeed B1100MP i Belfeed B1100ML) kao dodatka hrani za životinje  Tekst značajan za EGP

03/Sv. 033
            
            
               HR
            
            
               Službeni list Europske unije
            
            
               265
            
         32007R0242
   
               L 073/1
            
            
               SLUŽBENI LIST EUROPSKE UNIJE
            
            
               06.03.2007.
            
         
      UREDBA KOMISIJE (EZ) br. 242/2007
   od 6. ožujka 2007.
   o odobrenju endo-1,4-beta ksilanaze EC 3.2.1.8 (Belfeed B1100MP i Belfeed B1100ML) kao dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Uredbu (EZ) br. 1831/2003 Europskog parlamenta i Vijeća od 22. rujna 2003. o dodacima hrani za životinje za korištenje u hranidbi životinja (1), a posebno njezin članak 9. stavak 2.,
   budući da:
   
               (1)
            
            
               Uredbom (EZ) br. 1831/2003 utvrđuje se odobrenje dodataka hrani za životinje za korištenje u hranidbi životinja te razlozi i postupci za izdavanje takvih odobrenja.
            
         
               (2)
            
            
               U skladu s člankom 7. Uredbe (EZ) br. 1831/2003 podnesen je zahtjev za izdavanje odobrenja za pripravak utvrđen u Prilogu. Tom su zahtjevu priloženi podaci i dokumenti propisani člankom 7. stavkom 3. te Uredbe.
            
         
               (3)
            
            
               Zahtjev se odnosi na novo korištenje pripravka endo-1,4-beta ksilanaze EC 3.2.1.8 koju proizvodi Bacillus subtilis (LMG S-15136) kao dodatka hrani za životinje za patke i uvrštenja dodataka hrani za životinje u kategoriju „Zootehnički dodaci”.
            
         
               (4)
            
            
               Analitička metoda navedena u zahtjevu za izdavanje odobrenja u skladu s člankom 7. stavkom 3. točkom (c) Uredbe (EZ) br. 1831/2003 odnosi se na utvrđivanje aktivne tvari dodatka hrani za životinje. Analitička metoda iz Priloga ovoj Uredbi stoga se ne smatra analitičkom metodom Zajednice u smislu članka 11. Uredbe (EZ) br. 882/2004 Europskog parlamenta i Vijeća od 29. travnja 2004. o službenim kontrolama koje se provode radi provjere pridržavanja propisa o hrani i hrani za životinje te pravila o zdravlju i dobrobiti životinja. (2)
               
            
         
               (5)
            
            
               Korištenje endo-1,4-beta ksilanaze EC 3.2.1.8 koju proizvodi Bacillus subtilis (LMG S-15136) odobrena je bez vremenskog ograničenja za prasad (odbijenu) Uredbom Komisije (EZ) br. 1206/2005 (3) i piliće za tov Uredbom Komisije (EZ) br. 1259/2004 (4). Dostavljeni su novi podaci u prilog zahtjevu za izdavanje odobrenja za patke. Europska agencija za sigurnost hrane (Agencija) zaključila je u svojem mišljenju od 15. lipnja 2006. (5) da je sigurnost ovog dodatka hrani za životinje za potrošače, korisnike i okoliš već utvrđena i da se predloženim korištenjem ona neće promijeniti. Nadalje je zaključila kako korištenje pripravka nema štetni učinak na ovu dodatnu kategoriju životinja i da se korištenjem tog pripravka mogu unaprijediti zootehnički parametri za patke. Agencija ne smatra da postoji potreba za posebnim zahtjevima za praćenjem nakon stavljanja na tržište. Tim je mišljenjem također potvrđeno izvješće o metodi analize dodatka hrani za životinje, koje je izradio referentni laboratorij Zajednice osnovan Uredbom (EZ) br. 1831/2003.
            
         
               (6)
            
            
               Procjena je tog pripravka pokazala da su uvjeti za izdavanje odobrenja iz članka 5. Uredbe (EZ) br. 1831/2003 ispunjeni. U skladu s time treba odobriti korištenje toga pripravka, kako je utvrđeno u Prilogu ove Uredbe.
            
         
               (7)
            
            
               Mjere predviđene u ovoj Uredbi u skladu su s mišljenjem Stalnoga odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Pripravak naveden u Prilogu, koji pripada kategoriji dodataka hrani za životinje „Zootehnički dodaci” i funkcionalnoj skupini „Tvari za poticanje probavljivosti”, odobrava se kao dodatak hrani za životinje u hranidbi životinja pod uvjetima utvrđenima u tom Prilogu.
   Članak 2.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 6. ožujka 2007.
      
         
            Za Komisiju
         
         Markos KYPRIANOU
         
         
            Član Komisije
         
      
   
   
      (1)  SL L 268, 18.10.2003., str. 29. Uredba kako je izmijenjena Uredbom Komisije (EZ) br. 378/2005 (SL L 59, 5.3.2005., str. 8.).
   
      (2)  SL L 165, 30.4.2004., str. 1. ispravljeno u SL L 191, 28.5.2004., str. 1. Uredba kako je zadnje izmijenjena Uredbom Vijeća (EZ) br. 1791/2006 (SL L 363, 20.12.2006., str. 1.).
   
      (3)  SL L 197, 28.7.2005., str. 12.
   
      (4)  SL L 239, 9.7.2004., str. 8.
   
      (5)  Mišljenje Znanstvenog odbora za dodatke hrani za životinje i proizvode ili tvari koji se koriste u hrani za životinje o sigurnosti i djelotvornosti proizvoda enzimskog pripravka Belfeed B1100MP i Belfeed B1100ML (endo-1-4-beta ksilanaza), koji je odobren za korištenje kao dodatak hrani za životinje u skladu s Direktivom Vijeća 70/524/EEZ. Doneseno 15. lipnja 2006. . The EFSA Journal (2006.) 368, str. 1.
   PRILOG
   
               Identifikacijski broj dodatka hrani za životinje
            
            
               Ime nositelja odobrenja
            
            
               Dodatak hrani za životinje (trgovački naziv)
            
            
               Sastav, kemijska formula, opis, analitička metoda
            
            
               Vrsta ili kategorija životinja
            
            
               Gornja dobna granica
            
            
               Najmanja dopuštena količina
            
            
               Najveća dopuštena količina
            
            
               Ostale odredbe
            
            
               Trajanje odobrenja
            
         
               Jedinice aktivnosti/kg potpune krmne smjese sa sadržajem vlage od 12 %
            
         
               
                  Kategorija zootehničkih dodataka. Funkcionalna skupina: Tvari za poticanje probavljivosti.
               
            
         
               4a1606
            
            
               Beldem SA
            
            
               endo-1,4-beta ksilanaza
               EC 3.2.1.8
               (Belfeed B1100MP Belfeed B1100ML)
            
            
               
                  Sastav dodatka hrani za životinje
               
               Pripravak endo-1,4-beta ksilanaze EC 3.2.1.8 najmanje aktivnosti u čvrstom i tekućem obliku od 100 IU (1)/g ili ml
               
                  Značajka aktivne tvari:
               
               endo-1,4-beta ksilanaza EC 3.2.1.8 proizvedena od Bacillus subtilis (LMG S-15136)
               
                  Analitička metoda
                   (2)
               
               Kolorimetrijska metoda kojom se mjeri boja topiva u vodi koju otpušta enzim iz supstrata pšeničnog arabinoksilana unakrižno povezanog azurinom.
            
            
               Patke
            
            
               —
            
            
               10 IU
            
            
               —
            
            
               
                           1.
                        
                        
                           U uputama za korištenje dodatka hrani za životinje i premiksa navesti temperaturu skladištenja, rok trajanja i stabilnost pri peletiranju.
                        
                     
                           2.
                        
                        
                           Preporučena doza po kg potpune krmne smjese: endo-1,4-beta ksilanaza: 10 IU
                        
                     
                           3.
                        
                        
                           Za korištenje u krmnim smjesama bogatima neškrobnim polisaharidima (uglavnom arabinoksilanima), npr. koji sadrže više od 40 % pšenice.
                        
                     
                           4.
                        
                        
                           Ako se s proizvodom postupa ili ako se miješa u zatvorenom prostoru, preporuča se uporaba zaštitnih naočala i maski tijekom miješanja ako miješalice nemaju ispušne sustave.
                        
                     
            
               2.4.2017.
            
         
      (1)  Jedan IU je količina enzima koja oslobađa 1 mikromol reducirajućih šećera (ekvivalenata ksiloze) iz ksilana breze u minuti pri pH 4,5 i temperaturi od 30 °C.
   
      (2)  Pojedinosti o analitičkim metodama dostupne su na sljedećoj adresi referentnog laboratorija Zajednice: www.irmm.jrc.be/html/crlfaa/